Разходите за отбрана на България през 2019 г. са 3,1% от БВП, Борисов обеща още харчове

Разходите за отбрана на България през 2019 г. са 3,1% от БВП, Борисов обеща още харчове

ЛОНДОН, (ВМ) – Българския министър председател Бойко Борисов и генералния секретар на НАТО Йенс Столтенберг разговаряха преди срещата на НАТО в Лондон, научи BulgarianMilitary.com.

Прочети още: За да обслужва F-16, България ще инвестира до 300 млн. лева за инфраструктура

„Високо оценявам ролята на Алианса за защита на сигурността, свободата и демократичните ни ценности. За нас – националната сигурност и отбрана на България са гарантирани само в рамките на колективната отбрана на НАТО“, посочил премиерът.

По думите на Борисов за България по-важно от всякога е съществуването на единство и добри взаимоотношения със страните от Европа, и Северна Америка.

Според него, страната ни ще продължи да инвестира в отбрана, като през 2019 г. българските инвестиции в тази сфера са достигнали 3,1% от БВП.

Прочети още: България купува от Нидерландия два стари кораба от 80-те за 2,3 мил. евро

Това обаче се дължи на авансовото плащане на 8-те самолета Ф-16 Блок 70 на САЩ, които струват на държавата ни 2.1 млрд. лева. По предварителна информация, през 2020 България ще изразходва 1,6% от БВП.

Припомняме ви, че предстои изпълнение на още два важни за армията ни проекта – два нови патрулни кораба за ВМС и стотици бронирани машини за сухопътните войски.

Според плановете на МО следващата година трябва да бъдат сключени сделките за корабите и бронираните машини на обща стойност около 2.5 млрд. лева

Пред Йенс Столтенберг българския министър председател е представил план на това, което ще последва в българската отбрана, насочен в три основни стъпки – повишаване на разходите за отбрана, модернизация и превъоръжаване, и преодоляване на дефицита на личен състав във въоръжените сили.

Прочети още: България чака оферти за корабите, бронираните машини догодина

„България ще продължи да оказва подкрепа на усилията на Алианса към постигане на световен мир и сигурност. Разглеждаме участието си в мисии и операции на НАТО като основен приоритет и възнамеряваме да запазим ангажимента и приноса си към тях“, казал Борисов.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Източници: BM-ENG